CELEX: 62015TB0671
Language: hu
Date: 2015-12-04 00:00:00
Title: T-671/15. R. sz. ügy: A Törvényszék elnökének 2015. december 4-i végzése – E-Control kontra ACER („Ideiglenes intézkedés iránti kérelem — A nemzeti szabályozó hatóságok által hozott, a határokon átnyúló villamos-energia – átviteli – kapacitás felosztási módszereit jóváhagyó határozatok megfelelőségéről szóló vélemény — Végrehajtás felfüggesztése iránti kérelem — Alaki követelmények megsértése — Elfogadhatatlanság”)

8.2.2016   
            
            
               HU
            
            
               Az Európai Unió Hivatalos Lapja
            
            
               C 48/51
            
         A Törvényszék elnökének 2015. december 4-i végzése – E-Control kontra ACER
   (T-671/15. R. sz. ügy)
   ((„Ideiglenes intézkedés iránti kérelem - A nemzeti szabályozó hatóságok által hozott, a határokon átnyúló villamos-energia – átviteli – kapacitás felosztási módszereit jóváhagyó határozatok megfelelőségéről szóló vélemény - Végrehajtás felfüggesztése iránti kérelem - Alaki követelmények megsértése - Elfogadhatatlanság”))
   (2016/C 048/59)
   Az eljárás nyelve: angol
   
      Felek
   
   
      Felperes: Energie-Control Austria für die Regulierung der Elektrizitäts- und Erdgaswirtschaft (E-Control) (Bécs, Ausztria) (képviselő: F. Schuhmacher ügyvéd)
   
      Alperes: Energiaszabályozók Együttműködési Ügynöksége (ACER)
   
      Az ügy tárgya
   
   A nemzeti szabályozó hatóságok által hozott, a határokon átnyúló átviteli kapacitás közép- és kelet-európai régióban való felosztási módszereit jóváhagyó határozatoknak a villamos energia határokon keresztül történő kereskedelme esetén alkalmazandó hálózati hozzáférési feltételekről és az 1228/2003/EK rendelet hatályon kívül helyezéséről szóló, 2009. július 13-i 714/2009/EK európai parlamenti és tanácsi rendeletnek (HL 2009. L 211., 15. o.) és az e rendelet I. mellékletében megállapított, a nemzeti hálózatok közötti rendszerösszekötők rendelkezésre álló átviteli kapacitásának kezelésére és felosztására vonatkozó iránymutatásoknak való megfeleléséről szóló, az Energiaszabályozók Együttműködési Ügynöksége 2015. szeptember 23-i 09/2015. sz. véleménye végrehajtásának felfüggesztése iránti kérelem.
   
      A végzés rendelkező része
   
   
               1)
            
            
               A Törvényszék elnöke az ideiglenes intézkedés iránti kérelmet elutasítja.
            
         
               2)
            
            
               A Törvényszék elnöke a költségekről jelenleg nem határoz.